اليابانى (日本語, نطق: [nihoŋɡo] (مساعده·معلومات)  Nihongo) هو لغة اليابانيين و واحده من اهم اللغات فى العالم كله و ترتيبها التاسعه على حسب عدد المتكلمين و اللى بيوصل عددهم 125 مليون واحد عايشين فى الارخبيل اليابانى بالاضافه لحوالى 1.5 مليون يابانى مهاجرين لبلاد تانيه فى امريكا الشماليه و امريكا الجنوبيه.اليابان هى الدوله الوحيده فى العالم اللى بتستعمل اللغه اليابانى و مافيش اى بلد تانى بتستعمله و لا كلغه اولى و لا حتى كلغه تانيه غير اليابان. اليابانى هو اللغه الوحيده تقريبا من بين اللغات المهمه فى العالم اللى مش معروف اصلها و فصلها.من بين كل الفرضيات ف اقوى فرضيه لحد دلوقتى هى اللى بتقول ان اليابانى مرتبط بالكورى. فى فرضيات تانيه كتيره لتفسير الاصل بتاع اللغه اليابانى و بتحاول تربطه باللغات الاوسترونيزيه او اللغات الاوسترواسويه او حتى مجموعة اللغات الصينو-تيبيتيه (زى الصينى مثلا). فى نظريه مشهوره بتقول ان اليابانى دا عباره عن خلطه من اللغات الاوسترونيزيه مع اللغات الالتيه، و بتقول انه بيتكون من مفردات (البنيه التحتانيه بتاعة اللغات الاوسترونيزيه) و قواعد نحويه (بنيه فوقانيه بتاعة اللغات الالتيه).